Document ID: 31984R3516

KOMISSION ASETUS (ETY) N:o 3516/84,
annettu 13 päivänä joulukuuta 1984,
tavaroiden luokittelusta yhteisen tullitariffin alanimikkeeseen 08.12 C
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna 16 päivänä heinäkuuta 1984 annetulla neuvoston asetuksella (ETY) N:o 2055/84(2), ja erityisesti sen 3 artiklan,
sekä katsoo, että
tarvitaan säännöksiä yhteisen tullitariffin nimikkeistön yhdenmukaisen soveltamisen varmistamiseksi luokiteltaessa välittömään kulutukseen soveltuvia, lisättyä sorbiinihappoa sisältäviä, kivettömiä luumuja, joiden kosteuspitoisuus on enintään 35 prosenttia,
neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 3400/84(4), liitteenä olevan yhteisen tullitariffin nimikkeeseen 08.12 kuuluvat kuivatut hedelmät (nimikkeisiin 08.01-08.05 kuulumattomat),
kyseisellä tuotteella on nimikkeeseen 08.12 kuuluvien tavaroiden ominaisuudet, ja se on näin ollen luokiteltava tähän nimikkeeseen; tästä nimikkeestä on syytä valita alanimike 08.12 C, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Välittömään kulutukseen soveltuvat, lisättyä sorbiinihappoa sisältävät, kivettömät luumut, joiden kosteuspitoisuus on enintään 35 prosenttia, on luokiteltava yhteisen tullitariffin alanimikkeeseen
08.12 Kuivatut hedelmät (nimikkeisiin 08.01-08.05 kuulumattomat):
C. kivettömät luumut.
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä joulukuuta 1984.

Labels: 3
17